Mai mulți taximetriști din Cluj au fost înșelați de un recidivist. Au crezut că se vor îmbogăți, dar s-au trezit cu sute de euro falși
Lăcomia a făcut mai mulți taximetriști din Cluj să cadă în plasa unui recidivist. Individul i-a abordat la întâmplare în parcare și le-a cerut să-i schimbe în lei diferite sume în euro. În schimbul "ajutorului", taximetriștii încasau un "comision" din schimbul valutar chiar și de 50 de lei/tranzacție. Taximetriștii și-au dat seama că au fost înșelați abia când au vrut să schimbe valuta în lei. Pentru fapta sa, bărbatul a fost condamnat la 4 ani de închisoare cu executare, scrie Știri de Cluj.